*ข่าวประชาสัมพันธ์*

****เอสซีจี โลจิสติกส์ เดินหน้าสนับสนุน SME**

**พัฒนาแพลตฟอร์ม TRUCK GO บริหารงานขนส่ง**

**ลดต้นทุนให้ผู้ประกอบการขนาดกลาง-เล็ก**

**24 กุมภาพันธ์ 2565, กรุงเทพมหานคร บริษัท เอสซีจี โลจิสติกส์ แมเนจเม้นท์ จำกัด** ผู้นำด้านโลจิสติกส์แบบครบจงจรของไทย เดินหน้าสนับสนุนผู้ประกอบการและบริษัทขนส่งขนาดกลาง-เล็ก พัฒนาแพลตฟอร์ม TRUCK GO ระบบจัดการบริหารงานขนส่ง (TMS: Transportation Management System) ซึ่งเป็นโปรแกรมบนเว็บเบราว์เซอร์ที่จะช่วยเพิ่มประสิทธิภาพและบริหารงานขนส่งได้อย่างครบครัน ใช้งานง่าย สะดวกผ่านช่องทาง Web Application และ Mobile Application สามารถช่วยประหยัดต้นทุนจากการลดเวลาทำงานได้ถึง 60%

**นายไพฑูรย์ จิรานันตรัตน์ กรรมการผู้จัดการ บริษัท เอสซีจี โลจิสติกส์ แมเนจเม้นท์ จำกัด** กล่าวว่า “เอสซีจี โลจิสติกส์ มีนโยบายในการส่งเสริมผู้ประกอบการ SME ที่มีฟลีทรถขนส่งเป็นของตัวเอง และบริษัทขนส่งขนาดกลาง-เล็ก เราจึงพัฒนาแพลตฟอร์ม TRUCK GO ขึ้นมาเพื่อช่วยสนับสนุน และเพิ่มขีดความสามารถทางการแข่งขันของผู้ประกอบการขนส่งให้มีประสิทธิภาพที่ดียิ่งขึ้น โดยแพลตฟอร์ม TRUCK GO มีฟังก์ชันการทำงานที่ครอบคลุมทุกกระบวนการในการจัดส่ง ประโยชน์ที่ผู้ประกอบการจะได้รับจากแพลตฟอร์ม TRUCK GO คือ สามารถติดตามความพร้อมและสถานะการจัดส่งจากระบบอัตโนมัติ ซึ่งช่วยลดความผิดพลาดจากการทำงานของพนักงาน และ สามารถตรวจสอบตำแหน่งของรถขนส่งได้แบบเรียลไทม์ อีกทั้งยังเพิ่มความน่าเชื่อถือ ความพึงพอใจจากลูกค้าปลายทางด้วยระบบที่รองรับให้ผู้รับสินค้าสามารถตรวจสอบ และติดตามสถานะการขนส่งได้แบบเรียลไทม์เช่นกัน และที่สำคัญสามารถช่วยประหยัดต้นทุน จากการลดเวลาทำงานได้ถึง 60% โดยข้อมูลทั้งหมดที่ถูกจัดเก็บในแพลตฟอร์ม TRUCK GO นี้ ผู้ประกอบการสามารถนำมาวิเคราะห์เพื่อต่อยอดทางธุรกิจได้อีกด้วย”

**แพลตฟอร์ม TRUCK GO มีคุณสมบัติ ดังนี้**

* **Order Booking​ :** รองรับคำสั่งจัดส่งได้ทั้งการเชื่อมต่อตรงกับระบบของลูกค้า ( API), การอัปโหลดแฟ้มข้อมูล และ การสร้างคำสั่งผ่านเว็บเบราว์เซอร์
* **Shipment Planning & Assignment​ :** วางแผนการจัดรถเพื่อบริหารสินค้าทั้งขาไป-ขากลับ และการจ่ายงานอัตโนมัติ
* **Proof of Delivery :** ยืนยันสถานะการรับ-ส่งสินค้า ด้วยระบบเช็คอินรูปถ่าย และ ลายเซ็น
* **Deliver & Truck Readiness :** ตรวจสอบความพร้อมของพนักงานขับรถ อุปกรณ์ติดรถ และ สภาพรถขนส่ง
* **Expense Management​ :** ระบบเบิก-จ่ายเงินสำรองและรายจ่ายส่วนอื่นของคนขับรถ พร้อมสรุปรายงานประจำวัน
* **Shipment Cost :** ระบบคำนวนค่าขนส่ง ทั้งแบบราคาเหมา ราคาตามน้ำหนัก พร้อมออกใบเสร็จรับเงิน
* **Report & Monitoring Dashboard :** รายงานสำหรับผู้ประกอบการ เพื่อติดตามความพร้อมการจัดส่งและตำแหน่งรถแบบเรียลไทม์
* **Delivery Tracking :** ระบบสำหรับผู้รับสินค้าเพื่อติดตามและตรวจสอบตำแหน่งผู้จัดส่งแบบเรียลไทม์

รวมถึงการบริการหลังการขายที่ผู้ประกอบการสามารถติดต่อสอบถาม แจ้งปัญหาการใช้บริการได้อีกด้วย **โดยผู้ที่สนใจบริการด้านโลจิสติกส์ของเอสซีจี สามารถติดต่อ ได้ที่** [**www.scglogistics.co.th**](http://www.scglogistics.co.th) **หรือหมายเลข 02-586-6777 หรือ Facebook : scglogistics**

**----------------------------------------------------------------------------------------------**